**ELŐTERJESZTÉS**

Hegyeshalom Nagyközség Önkormányzata Képviselő-testületének

2020. szeptember 10-i ülésére

**Tárgy: Döntés a FAKT AG. területéhez tartozó kiemelt fejlesztési területekről.**

A FAKT AG. területét a Kormány a 254/2019.(X.28.) korm rendelettel az egyes gazdaságfejlesztési célú és munkahelyteremtő beruházásokkal összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánította.

A rendelet 2. melléklet 28. sorában felsorolásra került, hogy a mezőgazdasági termelő, feldolgozó és forgalmazó integrált központi beruházás Hegyeshalom és Bezenye települések közigazgatási területén mely ingatlanokat érinti. A rendezésiterv módosítása során azonban kiderült, hogy módosítás nem csak a rendeletben felsorolt ingatlanokat érinti, hanem egyéb más területeket is bekell vonni az eljárásba.

A településfejlesztési koncepcióról, az integrál településfejlesztési stratégiáról és településrendezési eszközökről, valamint egyes településrendezési sajátos jogintézményekről szóló 314/212(IX.8.) Kormányrendelet 32.§ 6 bekezdés értelmében tárgyalásos eljárás történhet (jelen esetben ez folyik) amennyiben a képviselő-testület döntésével kiemelt fejlesztési területté nyilvánítja a területet a beruházás megvalósítása érdekében. Hegyeshalmot érintően figyelembe kell venni az 1501-es út és az 1 sz vasútvonal területét valamint a kiemelt jelentőségű üggyé nyilvánított területeket határoló földrészletek területét. Ezen felül a hatályos terven szereplő 1. sz. vasútvonal, a Hegyeshalom-Bezenye közös közigazgatási határa mentén vezető tervezett 1501-jelű út és az azt kísérő tervezett kerékpárút nyomvonalát annak érdekében, hogy az 5/2020.(V.5.) számú határozattal jóváhagyott Győr-Moson-Sopron Megyei területrendezési tervvel összhangba kerülhessen.

Javaslom a képviselő-testületnek, hogy a fenti ingatlanokat a beruházás megvalósíthatósága érdekében kiemelt fejlesztési területté nyilvánítsa.

Benitsch István

vezető főtanácsos

**Határozati javaslat:**

**………/2020(IX.10.) önkormányzati határozat.**

**Döntés: A FAKT AG. területéhez tartozó kiemelt fejlesztési területekről.**

Hegyeshalom Nagyközség Önkormányzat Képviselő-testülete úgy határoz, hogy kiemelt feljesztési területté nyilvánítja a

* 254/2019.(X.28.) kormányrendelet 2 mellékletének 28. pontja értelmében nemzetgazdasági szempontból kiemelt üggyé nyilvánított mezőgazdasági termelő, feldolgozó és forgalmazó integrált központi beruházás megvalósítása érdekében, annak kialakításához kapcsolódó, annak területén, vagy környezetében lévő Hegyeshalom 0405.; 0406/1.; 0406/7-8.; hrsz.-ú valamint a 0327/11.; 0406/10 hrsz.-ú földrészletek területét
* A hatályos terven az 1501 jelű útból az M15 jelű autópályától délre kicsatlakozó, Márialigetre vezető tervezett települési mellékút nyomvonalát, annak a mai nyomvonalra történő becsatlakozásáig
* A hatályos terven 1501-jelű útból annak az 1 sz. vasútvonallal való keresztezésénél kiágazó és északi irányban az igazgatási határ felé vezető 1501-jelű út és az azt kísérő kerékpárút tervezett nyomvonalát, valamint ugyanezen szakaszon az 1501 jelű út meglévő, megmaradó nyomvonalát annak érdekében, hogy az az 5/2020.(V.5.) számú határozattal jóváhagyott Győr-Moson-Sopron Megyei területrendezési tervvel összhangba kerülhessen.

A képviselő-testület felkéri a polgármestert, hogy a döntésről az állami főépítészt tájékoztassa, hogy az Rp.I.116-38 munkaszámú rendezési terv módosítás tárgyalásos eljárása folytatásra kerüljön.

Felelős: Szőke László polgármester

Dr Gáli Péter jegyző

Benitsch István vezető főtanácsos

Határidő: azonnal