Hegyeshalom Nagyközségi Önkormányzat Polgármesterétől

*5. sz. napirend*

**ELŐTERJESZTÉS**

**A Hegyeshalom Nagyközségi Önkormányzat Képviselő-testületének   
2020. szeptember 10.-ei ülésére**

**Tárgy:** Falu- és tanyagondnoki szolgáltatás kivitelezhetőségének felmérésére

**Előterjesztő:**  *Szőke László polgármester*

**Az előterjesztést megtárgyalja:** -

Előterjesztés

Hegyeshalom Nagyközségi Önkormányzat Képviselő-testületének

2020. szeptember 10.-i ülésére

**Tárgy:** Falu- és tanyagondnoki szolgáltatás kivitelezhetőségének felmérésére

**Falugondnoki szolgáltatás célja:**

A falugondnoki szolgáltatás célja, hogy a hátrányos helyzetű, intézmény- és szolgáltatáshiányos településeken, az aprófalvakban és tanyás térségekben az ott élők esélyegyenlőségét biztosítsák, és a fenti hiányosságokat pótolandó a települési komfortérzetet növelő szolgáltatásokhoz való hozzáférést lehetővé tegyék.

Hegyeshalom nagyközség közigazgatási területének külterületi része Csemeztanya és Márialiget, ahol hiányos a közszolgáltatás, nem működik gyógyszertár, orvos, bolt sincs. A közszolgáltatásokhoz való hozzáférés enyhítésére szükséges a szolgálatot létrehozni megoldásként. Ez lehet az a szociális ellátási forma településünkön is, mely sikeresen enyhítheti a belterület és külterület közötti különbségeket.

|  |  |
| --- | --- |
| **Márialiget fő** | **Csemez tanya fő** |
| **Arany J. u. 32** | **Hunyadi J. u. 49** |
| **Kisfaludy S.u. 21** | **Liszt F. u. 53** |
| **Ligeti tér 34** |  |
| **összesen: 87** | **102** |
|  |  |
|  |  |

A falugondnoki szolgálat létrehozását a szociális igazgatásról és szociális ellátásokról szóló 1993. évi III. törvény (Sztv.) 60.§-a szabályozza, eszerint:

*60.§ (2) A falugondnoki szolgáltatás nyolcszáz lakosnál kisebb településen működtethető. Amennyiben a falugondnoki szolgáltatás létesítését követően a település lakosságszáma tíz százalékot meg nem haladó mértékben emelkedik nyolcszáz lakos fölé, a szolgáltatás tovább működtethető.*

**A feladatellátás szakmai tartalma, a szolgáltatások köre:**

A falugondnoki szolgáltatás az 1/2000. (I.7.) SZCSM rendelet alapján közvetlen, személyes és közvetett segítséget nyújt szociális alapszolgáltatásként, mely feladatokat az önkormányzat saját rendeletében szabályozza a helyi szükségleteknek megfelelően. Közvetlen feladatoknak nevezzük azokat, melyeket a szolgáltatást végző falugondnok személyesen, közvetlenül az igénybevevővel kapcsolatba lépve végez el. Ennek megfelelően közvetett feladatok azok, amelyek végzése során a falugondnok nem kerül személyes, közvetlen kapcsolatba az igénybevevővel, hanem valamely intézményi szolgáltatásban működik közre.

***39. §****(1)*[***\****](https://net.jogtar.hu/jogszabaly?docid=a0000001.scm#lbj146id7f65)*A szolgáltatás során az önkormányzat rendeletében a falugondnoki szolgáltatás számára meghatározott közvetlen, személyes szolgáltatások közül alapfeladatnak minősül*

*a) a közreműködés*

*aa) az étkeztetésben,*

*ab) a házi segítségnyújtásban,*

*ac) a közösségi és szociális információk szolgáltatásában;*

*b) az egészségügyi ellátáshoz való hozzájutás biztosítása, így*

*ba) a háziorvosi rendelésre szállítás,*

*bb) az egyéb egészségügyi intézménybe szállítás,*

*bc) a gyógyszerkiváltás és a gyógyászati segédeszközökhöz való hozzájutás biztosítása;*

*c) az óvodáskorú, iskoláskorú gyermekek szállítása,*

*így*

*ca) az óvodába, iskolába szállítás,*

*cb) az egyéb gyermekszállítás.*

*(2)*[***\****](https://net.jogtar.hu/jogszabaly?docid=a0000001.scm#lbj147id7f65)*A szolgáltatás során az önkormányzat rendeletében a falugondnoki szolgáltatás számára meghatározott közvetlen, személyes szolgáltatások közül kiegészítő feladatnak minősülnek a lakossági szolgáltatások, így*

*a) a közösségi, művelődési, sport- és szabadidős tevékenységek szervezése, segítése,*

*b) az egyéni hivatalos ügyek intézésének segítése, lakossági igények továbbítása,*

*c)*[***\****](https://net.jogtar.hu/jogszabaly?docid=a0000001.scm#lbj148id7f65)*az egyéb lakossági szolgáltatások, illetve az (1) bekezdés a) pontjában meghatározottakon kívüli egyéb szociális és gyermekjóléti alapszolgáltatások biztosításában való közreműködés.*

*(3)*[***\****](https://net.jogtar.hu/jogszabaly?docid=a0000001.scm#lbj149id7f65)*A szolgáltatás során az önkormányzat rendeletében a falugondnoki szolgáltatás számára meghatározott, az önkormányzati feladatok megoldását segítő, közvetett szolgáltatásnak minősül*

*a) az ételszállítás önkormányzati intézménybe,*

*b) az önkormányzati információk közvetítése a lakosság részére,*

*c) a falugondnoki szolgálat működtetésével kapcsolatos teendők ellátása.*

*(3a)*[***\****](https://net.jogtar.hu/jogszabaly?docid=a0000001.scm#lbj150id7f65)*A (3) bekezdésben meghatározott feladatok a szolgáltatásnyújtás legfeljebb 50%-át tehetik ki.*

*(4)*[***\****](https://net.jogtar.hu/jogszabaly?docid=a0000001.scm#lbj151id7f65)*A falugondnok tevékenységét a szociál- és nyugdíjpolitikáért felelős miniszter által meghatározott, a Szociális Ágazati Portálon közzétett tevékenységnaplóban kell dokumentálni. A szolgáltatáshoz használt gépjármű menetlevelén fel kell tüntetni, hogy a gépjárművet a falugondnoki szolgáltatás ellátásához veszik igénybe.*

*(5)*[***\****](https://net.jogtar.hu/jogszabaly?docid=a0000001.scm#lbj152id7f65)*Falu-, illetve tanyagondnoki munkakörben csak olyan személy foglalkoztatható, akit a foglalkoztatás kezdő időpontjában a munkáltató bejelentett a munkakör betöltéséhez szükséges falu- és tanyagondnoki alapképzésre, és azt a munkakör betöltője a foglalkoztatás kezdő időpontjától számított egy éven belül elvégzi.*

*(6)*[***\****](https://net.jogtar.hu/jogszabaly?docid=a0000001.scm#lbj153id7f65)*A falu- és tanyagondnoki szolgáltatás*

*a) szállítás,*

*b) megkeresés és*

*c) közösségi fejlesztés*

*szolgáltatási elemet biztosít.*

**Egyéb jellemzők:**

***A falugondnoki szolgáltatást heti 40 órában közalkalmazottként foglalkoztatott munkavállaló látja el***. Közalkalmazotti jogviszonybüntetlen előéletű, tizennyolcadik életévét betöltött, továbbá magyar állampolgárságú személlyel létesíthető.

A foglalkoztatottnak rendelkeznie kell falu- és tanyagondnoki alapképzéssel, vagy vállalnia kell annak elvégzését.

A falugondnoki szolgálatról a képviselő-testületnek rendeletet kell alkotnia.

Kérem a képviselő-testületet a napirendet tárgyalja meg.

Hegyeshalom, 2020.09.08.

Szőke László

polgármester